C 80/14
ET
Euroopa Liidu Teataja
3.3.2023
Energiavarustuskindlust toetavate meetmete puhul kutsutakse liikmesriike üles pöörama tähelepanu ka projektide küberturvalisuse mõõtmele, et võimalikult suurel määral vähendada võimalikke energiavarustuse häirete riske.
b)
Hoonete ja elutähtsa energiataristu energiatõhususe suurendamine, tööstuse dekarboniseerimine, säästva biometaani ja taastuval­ likatest toodetud või saastevaba vesiniku tootmise ja kasutuselevõtu suurendamine ning taastuvenergia osakaalu suurendamine ja selle kasutuselevõtu kiirendamine 1) See eesmärk hõlmab selliseid meetmeid nagu hoonete energiatõhusaks renoveerimised, sealhulgas energiatõhususe parandamise meetmed või taastuvate energiaallikate integreerimine, samuti kütte- ja jahutussüsteemide dekarboni­ seerimine, energiatõhususe meetmed tõhusates kaugkütte- ja kaugjahutussüsteemides või kulutõhusad ettevõtete energiatõhususe parandamise meetmed, nimelt need, mille eesmärk on rakendada energiaaudititest tulenevaid soovitusi.
Sellised meetmed peaksid vähendama sõltuvust fossiilkütustest ja toetama taastuvenergia kasutuselevõttu.
Seda eesmärki täidavad näiteks järgmised meetmed: — toetus renoveerimisele ja tehnoloogilistele lahendustele, mis parandavad hoonete energiatõhusust, näiteks keskmiselt vähemalt 30 % (võimaldades halvimate tõhususnäitajatega hoonetele ja madala sissetulekuga leibkondadele eelisjuurdepääsu); — kütte- ja jahutussüsteemide dekarboniseerimine tõhususe suurendamiseks, näiteks soojuspumbad (sealhulgas hübriidsoojuspumbad), väga energiatõhus taastuvenergial põhinev kaugküte ja -jahutus, fotogalvaaniline energia, kohapeal toodetud taastuvenergia salvestamine, arukad termostaadid jne; — sihtotstarbeliste rahastamisvahendite kasutuselevõtmine või InvestEU tagatise pakkumises osalemine, et toetada investeeringuid hoonete energiatõhusaks renoveerimisse (nt halvimate tõhususnäitajatega elu- ja mitteeluhoonete renoveerimine, küttesüsteemide dekarboniseerimine ja kohapeal taastuvate energiaallikate paigaldus); — selliste riiklike või piirkondlike tehnilise abi võimaluste loomine, millega toetatakse suure hulga rahaliselt usaldusväärsete ja erainvestoritele atraktiivsete energiatõhususe parandamise ja hoonete renoveerimise projektide arendamist; — selliste riiklike energiatõhususe fondide loomine või olemasolevate fondide tugevdamine, mis hõlmavad sihtotstarbelisi rahastamisvahendeid energiatõhususe parandamiseks ja hoonete renoveerimiseks; — ehitust ja hooneid käsitlevate õigusaktide ajakohastamine nõudega, et uued ehitus- ja renoveerimistööd oleksid energiatõhusamad; — seadusandlikud meetmed, millega nõutakse arukate energiaarvestite kohustuslikku paigaldamist hoonetesse.
2) Tööstuse dekarboniseerimise eesmärki käsitletakse täpsemalt alljärgnevas tekstikastis.
3) Säästva biometaani ja vesiniku kasutuselevõtu toetamise eesmärk on seotud investeeringutega, mille eesmärk on suurendada säästva biometaani tootmisvõimsust ja kasutamist (sealhulgas ühendused, mis võimaldavad säästva biometaani segamist gaasitaristus) ning saastevaba vesiniku (8) tootmisvõimsust (sealhulgas saastevaba vesiniku tootmiseks vajaliku vastava taastuvenergia tootmisvõimsuse suurendamine).
See eesmärk on seotud ka investeeringutega saastevaba vesiniku (9) tootmisvõimsusesse ja spetsiaalsesse vesinikutaristusse, sealhulgas torujuhtmetesse, hoidlatesse ja sadamaterminalidesse.
Asjakohased reformid võiksid hõlmata stiimuleid säästva biometaani ja biogaasi tootmisse või kasutamisse investeerimiseks (kvoodid, hinnavahelepingud) või reforme, mille puhul nähakse ette asjakohane õigusraamistik ja reguleeriv kord taastuvallikatest toodetud või saastevaba vesiniku tootmiseks, kasutamiseks, transpordiks ja ladustamiseks, keskendudes kooskõlas ELi vesinikustrateegiaga sektoritele, mida on keeruline dekarboniseerida.
(8) Saastevaba vesinik on vesinik, mis on toodetud taastuvatest energiaallikatest meetoditega, mis on muust kui bioloogilise päritoluga taastuvtoorainest toodetavate vedelate ja gaasiliste transpordikütuste puhul ette nähtud direktiivis (EL) 2018/2001 ning sellega seotud rakendusaktides ja delegeeritud õigusaktides.
(9) Saastevaba vesiniku kohta vt riigiabimeetmete ajutine kriisiraamistik majanduse toetamiseks pärast Venemaa kallaletungi Ukrainale (2022/C 426/01).
Taastuvallikatest toodetud ja saastevaba vesiniku tootmise ja kasutuselevõtu eesmärgi raames ei või toetada vesinikku, mida toodetakse pürolüüsi või metaani reformeerimise teel koos süsinikdioksiidi kogumise ja säilitamisega.